paragraph_text: Godine 402. je svoje sljedbenike - redovnike i laike - organizirao u novu Mahayana sektu koja je kasnije postala poznata kao Škola budizma čiste zemlje, danas jednu od najpopularnijih budističkih tradicija Istočne Azije. Dvije godine kasnije napisao je djelo Zašto se redovnici ne klanjaju kraljevima (沙門不敬王者論) u kojoj je argumentirao u korist autonomije budističkog svećenstva u odnosu na svjetovno sudstvo i vlast, ali isto tako nastojao tadašnje vladare uvjeriti kako su budisti zbog vjerovanja u karmu idealni podanici.